Nú eru fyrirlestrar frá fjórðu ráðstefnu Sýnum karakter sem bar heitið „ Hvernig getur keppnisfyrirkomulag mótað eða eyðilagt karakter ? “ aðgengilegir á Youtube síðu Sýnum karakter hér . Ráðstefnan fór fram í Háskólanum í Reykjavík í byrjun október og voru sex erindi flutt . Dr. Viðar Halldórsson félagsfræðingur og hugmyndasmiður Sýnum karakter hélt erindi um íþróttir og áhrif móta á unga iðkendur . Ráðstefnustjóri var Pálmar Ragnarsson . Markmið verkefnisins Sýnum karakter snýr að þjálfun sálrænnar og félagslegrar færni barna og ungmenna í íþróttum og er verkefninu ætlað að hvetja þjálfara og íþróttafélög til að leggja enn meiri og markvissari áherslur á að byggja upp góðan karakter hjá iðkendum og gera þá betur í stakk búna til að takast á við lífið auk þess að ná árangri í íþróttum . Sýnum karakter er á vegum Íþrótta - og Ólympíusambands Íslands og Ungmennafélags Íslands .